***Проект***

**Д О Г О В О Р**

**№**

Днес,......................................., в гр. София, между:

**СТОЛИЧНА ОБЩИНА**, с адрес: гр. София, ул. “Московска” № 33 и с БУЛСТАТ 000696327, представлявана от заместник-кмета направление „Култура, образование, спорт и превенция на зависимости“ доц. д-р Тодор Вълков Чобанов, упълномощен съгласно заповед №СОА17-РД09-78-17.01.2017г. на кмета на Столична община, наричана за краткост **ВЪЗЛОЖИТЕЛ** от една страна,

и

**……………………………[*Наименование на изпълнителя*]**, със седалище и адрес на управление: [*седалище и адрес на управление на изпълнителя*], ЕИК/код по Регистър БУЛСТАТ / регистрационен номер или друг идентификационен код …………………..,

представлявано от …………………………………[*имена на лицето или лицата, представляващи изпълнителя*], в качеството на …………………………[*длъжност/и на лицето или лицата, представляващи изпълнителя*], наричано за краткост **ИЗПЪЛНИТЕЛ,** от друга страна,

в изпълнение на писмо № СОА17-ВК66-937/09.02.2017г., Заповед № …………………, Протокол № .............................., при условията на чл.20, ал.3 от ЗОП за обществена поръчка с предмет: Външен мониторинг на събитията и инициативите, финансирани от Календара на културните събития на Столична община, се сключи този договор за следното:

**I. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предоставя, срещу възнаграждение и при условията на този Договор, следните услуги: **Провеждане на външен мониторинг на събитията и инициативите, финансирани от Календара на културните събития на Столична община,** наричани за краткост „**Услугите**“.

**Чл. 2. ИЗПЪЛНИТЕЛЯТ** се задължава да предоставя Услугите в съответствие с Техническото задание, Техническото предложение, Ценовото предложение и чрез лицата, посочени в Списък на персонала, който ще изпълнява поръчката, съставляващи съответно Приложения №№ 1, 2, 3 и 4 към този Договор („**Приложенията**“) и представляващи неразделна част от него.

**Чл. 3.** В срок до 3 (*три*) дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ. ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство.[[1]](#footnote-1)

**П. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.(1)** Договорът влиза в сила от датата на регистрационният му индекс в деловодната система на Столична община и е със срок на действие до изпълнение на всички поети от страните задължения.

 **(2)** Срокът на изпълнение на услугите е до 15.12.2017г.

 **(3)** Външният мониторинг се провежда, съгласно изготвения от Изпълнителя и съгласуван с Възложителя подробен мониторингов план.

**Чл. 5.** Мястото на изпълнение на Договора е гр. София.

**ІІІ. ЦЕНА, РЕД И СРОКОВЕ ЗА ПЛАЩАНЕ.**

**Чл. 6. (1)** За предоставянето на Услугите**, ВЪЗЛОЖИТЕЛЯТ** се задължава да плати на **ИЗПЪЛНИТЕЛЯ** обща цена в размер на .................................................................. (словом…) лв. без ДДС или ................... /словом........./ с включен 20% ДДС, съгласно Ценовото предложение на ИЗПЪЛНИТЕЛЯ, съставляващо Приложение № 3.

**(2)** В Цената по ал. 1 са включени всички разходи на **ИЗПЪЛНИТЕЛЯ** за изпълнение на Услугите, включително и разходите за персонала, който ще изпълнява поръчката, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.**

**Чл. 7.** Цената ще се плаща на **ИЗПЪЛНИТЕЛЯ**, чрез директора на дирекция „Култура” както следва:

1. аванс в размер на 20% /двадесет процента/ от стойността на договора по чл. 6, ал. 1 с ДДС, платими в срок до 30 /тридесет/ дни от датата на регистрационния индекс на сключения договор в деловодната система на Столична община и представяне на фактура;

2. междинни плащания в общ размер до 50 % /петдесет процента/ от стойността на договора по чл. 6, ал. 1, платими в срок до 30 /тридесет/ дни, след представяне на месечни отчети за извършените дейности, приети с подписани приемо-предавателни протоколи и представяне на фактури от **ИЗПЪЛНИТЕЛЯ**;

3. окончателно плащане - в срок до 30 /тридесет/ дни след приемане на окончателния доклад и представяне на фактура от **ИЗПЪЛНИТЕЛЯ**, като бъдат приспаднати направеното авансово плащане по т. 1 и съответните междинни плащания по т. 2

**Чл. 8. (1)** Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ:**

Банка: […………………………….]

BIC: […………………………….]

IBAN: […………………………….].

**(2)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 9. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от Услугите, заедно с искане за плащане на тази част пряко на подизпълнителя.

**(2) ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(3) ВЪЗЛОЖИТЕЛЯТ** приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 (*тридесет*) дни от подписването на приемо-предавателен протокол. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

**IV. ГАРАНЦИЯ ЗА ИЗПЪЛНЕНИЕ**

**Чл. 10.** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в лева („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по Договора, в размер на 3% (три на сто) от цената за изпълнение по чл. 6, ал. 1, без ДДС, **възлизаща на** ………………… лева, представена под формата на ……………….. (платежно нареждане /банкова гаранция /застраховка)[[2]](#footnote-2).

**Чл. 11. (1)** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ:**

Банка: Общинска банка, клон "Врабча"

IBAN: BG 72 SOMB 9130 33 33008301

BIC: SOMBBGSF

**(2)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ**, да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(3)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ,** при наличието на основание за това, са за сметка на **ИЗПЪЛНИТЕЛЯ.**

**(4)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ,** в която **ВЪЗЛОЖИТЕЛЯТ** е посочен като трето ползващо се лице (бенефициер) и която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ;**

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора.

**(5)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

**Чл. 12. ВЪЗЛОЖИТЕЛЯТ** освобождава Гаранцията за изпълнение, както следва:

 **(1)** Гаранцията за изпълнение се освобождава от **ВЪЗЛОЖИТЕЛЯ** в срок до 60 (шестдесет) календарни дни, считано от датата на окончателното приемане на изпълнените дейности, освен ако **ВЪЗЛОЖИТЕЛЯТ** е усвоил същата.

 **(2)** Освобождаването на Гаранцията за изпълнение се извършва, както следва:

 1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в Договора;

 2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

 3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

 **(3)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 13. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 14. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

 1. когато **ИЗПЪЛНИТЕЛЯТ** не е започнал изпълнението на Услугите в срок до 30 (тридесет) дни, считано от сключване на договора и **ВЪЗЛОЖИТЕЛЯТ** развали Договора на това основание;

 2. при пълно неизпълнение, в т.ч. когато Услугите не отговарят на изискванията на **ВЪЗЛОЖИТЕЛЯ,** и той развали Договора на това основание;

 3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 15.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 16.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 7 (*седем*) дни да допълни Гаранцията за изпълнение, така че във всеки момент от действието на Договора размерът на Гаранцията за изпълнение да бъде в съответствие с чл. 10 от Договора.

**Чл. 17. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 18.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл. 19.** **(1)** **ВЪЗЛОЖИТЕЛЯТ се задължава:**

1. Да заплати договореното възнаграждение в размер, по начин и в срок, посочени в настоящия договор.

2. Да предостави на **ИЗПЪЛНИТЕЛЯ** всички необходими документи и информация за правилното изпълнение на поетите с настоящия договор задължения;

3. Да предостави на **ИЗПЪЛНИТЕЛЯ** детайлна методика за провеждане на мониторинга и типови анкетни карти за изпълнение на дейностите.

4.Да оказва пълно съдействие на **ИЗПЪЛНИТЕЛЯ** за изпълнение предмета на договора.

5. Да съгласува изготвения от **ИЗПЪЛНИТЕЛЯ** подробен мониторингов план.

**(2)** **ВЪЗЛОЖИТЕЛЯТ има право:**

1.Да изисква текуща информация за хода на изпълнение на договора и извършва проверки на документите по изпълнението на договора, без с това да затруднява дейността на **ИЗПЪЛНИТЕЛЯ**.

2.Да приеме извършените качествено и в срок дейности от **ИЗПЪЛНИТЕЛЯ**.

3. При констатирани недостатъци и/или неспазени изисквания, посочени в този договор и приложенията към него, да поиска отстраняването им, както и преработка на доклада, без за това да дължи допълнително заплащане.

**Чл. 20. (1) ИЗПЪЛНИТЕЛЯТ има право:**

1. Да изисква и да получава от **ВЪЗЛОЖИТЕЛЯ** необходимата за изпълнението на предмета на настоящия договор информация и материали.

2. Да получи възнаграждение в размер, по начин и в срок, уговорени в настоящия договор.

**(2) ИЗПЪЛНИТЕЛЯТ се задължава:**

1. Да изпълни Услугите качествено, съгласно най-добрата професионална практика в съответствие с изискванията на **ВЪЗЛОЖИТЕЛЯ,** при условията на настоящия договор и приложенията към него.

2. В срок до 10 (десет) дни от сключване на договора да изготви и представи на **ВЪЗЛОЖИТЕЛЯ** за съгласуване подробен мониторингов план. Планът се предоставя на **ВЪЗЛОЖИТЕЛЯ** на електронен и хартиен носител.

3. Да организира и проведе мониторинга, съгласно изготвения мониторингов план в съответствие с изискванията на **ВЪЗЛОЖИТЕЛЯ** и посочените в Техническото задание параметри.

4. При изпълнение на договора **ИЗПЪЛНИТЕЛЯТ** трябва да се съобрази с предоставената от **ВЪЗЛОЖИТЕЛЯ** методика за провеждане на мониторинга и да използва предоставените типови анкетни карти. **ИЗПЪЛНИТЕЛЯТ** може да предложи свои виждания, които задължително трябва да се съгласуват с **ВЪЗЛОЖИТЕЛЯ**.

5. Да не използва или предоставя на трети лица материалите или събраната информация и данни по причини различни от изпълнението на дейностите по настоящия договор.

6. Да отчита всички извършени дейности на месечна база. Отчетите се представят в писмен и електронен вид и включват като допълнение всички анкетни карти и други инструменти, използвани в хода на мониторинга.

7. Да предостави окончателен доклад с обобщени резултати от проведен мониторинг на събитията/инициативите, финансирани от Културния календар на СО и оценка на отделните събития в срок до 10 дни след приключване на последната дейност по Техническото задание. Докладът следва да бъде предаден на хартиен и електронен носител с придружително писмо, заведено в деловодната система на Столична община.

8. Да организира специално събитие в края на периода на работа, на което да представи резултатите от своята дейност. Събитието следва да се организира в координация с **ВЪЗЛОЖИТЕЛЯ**. Задължение на **ИЗПЪЛНИТЕЛЯ** е да подготви доклади и или презентации и други информационни материали за събитието, като останалите дейности по организирането му ще бъдат осъществени от **ВЪЗЛОЖИТЕЛЯ** , чрез дирекция „Култура“.

9**.** При искане от страна **ВЪЗЛОЖИТЕЛЯ**, да дава разяснения и допълнителна информация във връзка с изпълнението на договора.

10. Да информира **ВЪЗЛОЖИТЕЛЯ** за хода на изпълнението, за всички пречки, възникнали по повод изпълнението, както и за допуснатите пропуски, взетите мерки и необходимостта от съответни разпореждания от страна на **ВЪЗЛОЖИТЕЛЯ**.

11. Да отстранява своевременно констатираните от **ВЪЗЛОЖИТЕЛЯ** недостатъци.

12. Да извършва за своя сметка всички работи по отстраняването на допуснати грешки, недостатъци и др., констатирани от **ВЪЗЛОЖИТЕЛЯ**.

13. **ИЗПЪЛНИТЕЛЯТ** няма право да се позове на незнание и/или непознаване на условията, които биха повлияли на изпълнението на договора.

14. Да изпълнява услугите, предмет на договора с лицата, посочени от него в „Списък на персонала, който ще изпълнява поръчката, и/или на членовете на ръководния състав, които ще отговарят за изпълнението”. В случай на обективна необходимост от замяна на член от персонала, **ИЗПЪЛНИТЕЛЯТ** следва да предложи на **ВЪЗЛОЖИТЕЛЯ** нов експерт със същата или еквивалентна професионална и образователна квалификация. Замяната подлежи на одобрение от страна на **ВЪЗЛОЖИТЕЛЯ**.

**Чл. 21. (1)** В срок до три дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** трябва да изпрати копие на договора или на допълнителното споразумение на **ВЪЗЛОЖИТЕЛЯ**, съгласно чл. 75, ал. 2 от ППЗОП, заедно с доказателства, че са изпълнени условията по чл. 66, ал. 2 и 11 ЗОП. \*

**(2)** След сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката*.\**

**(3)** Замяна или включване на подизпълнител по време на изпълнение на договора за настоящата обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. **\***

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение. **\***

**(5)** Независимо от възможността за използване на подизпълнители отговорността за изпълнение на договора за обществена поръчка е на изпълнителя.**\***

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 22**. Изпълнението на Услугите, предмет на договора се извършва на месечна база:

1. Удостоверяване физическото предаване на работата /отчетите/ от дейността става - с подписване на приемо-предавателни протоколи между представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните („**Приемо-предавателен протокол**“)**;**

2. Удостоверяване качеството на извършената работа/резултат – с писмено одобрение на **ВЪЗЛОЖИТЕЛЯ** , за което **ВЪЗЛОЖИТЕЛЯТ** уведомява **ИЗПЪЛНИТЕЛЯ**.

**Чл. 23. (1)** При предаване на изпълнението от страна на **ИЗПЪЛНИТЕЛЯ, ВЪЗЛОЖИТЕЛЯТ** може:

1. да приеме изпълнението, когато отговаря на договореното;

2. да поиска преработване и/или допълване на документите в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ****.**

3. да откаже да приеме изпълнението при съществени отклонения от договореното и в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора и/или резултатът от изпълнението става безполезен за **ВЪЗЛОЖИТЕЛЯ.**

**(2)** Окончателното приемане на изпълнението на Услугите по този Договор се извършва с подписване на двустранен окончателен Приемо-предавателен протокол. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или се налага санкция, съгласно Раздел VІІ от Договора.

**VII. САНКЦИИ ПРИ НЕИЗПЪЛНЕНИЕ**

**Чл. 24.** Ако **ИЗПЪЛНИТЕЛЯТ** не изпълни свое задължение в установените в договора срокове, същият дължи на **ВЪЗЛОЖИТЕЛЯ** неустойка в размер на 0,01 % (нула цяло и нула едно на сто) от стойността на договора без ДДС за всеки ден забава, но не повече от 10 % (десет процента) от тази стойност.

**Чл. 25.** Всяко лошо или друго неточно или частично изпълнение на задълженията на **ИЗПЪЛНИТЕЛЯ** или отклонение от изискванията на **ВЪЗЛОЖИТЕЛЯ**, посочени в Техническото задание, се констатира чрез констативен протокол, съставен от длъжностни лица от Столична община, който се връчва на **ИЗПЪЛНИТЕЛЯ**. В този случай **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответното задължение, без да дължи допълнително възнаграждение за това. В случай, че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да прекрати договора.

**Чл. 26. ВЪЗЛОЖИТЕЛЯТ** има право да удържи всяка дължима неустойка по този Договор чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 27.** В случай, че **ВЪЗЛОЖИТЕЛЯТ** не изплати дължимото възнаграждение в договорените срокове, той дължи на **ИЗПЪЛНИТЕЛЯ** законната лихва, за срока на забава, върху стойността на неплатеното.

**Чл. 28.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**Чл. 29.** **ИЗПЪЛНИТЕЛЯТ** носи отговорност за достоверността на предоставената информация. Всякакви щети и загуби произлезли от непълноти и неточности в резултатите и представените документи са за сметка на **ИЗПЪЛНИТЕЛЯ**.

**Чл. 30**. Страните се освобождават от отговорност при “форсмажор” /обстоятелства, които макар и предвидими, представляват непреодолима пречка от обективен характер/, като в този случай страната, която се позовава на “форсмажор” незабавно уведомява писмено другата за това.

**VIIІ. ПРЕКРАТЯВАНЕ НА ДОГОВОРА**

**Чл. 31.** **(1)** Този Договор се прекратява:

1. с изтичане на срока на Договора или с изпълнението на всички задължения на Страните по него;

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 (десет) дни от настъпване на невъзможността;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните.

**Чл. 32. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 30 (тридесет) дни, считано от сключване на договора;

2. **ИЗПЪЛНИТЕЛЯТ** е допуснал съществено отклонение от Техническото задание и Техническото предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 33. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 34.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ;**

б) да предаде на **ВЪЗЛОЖИТЕЛЯ** всички отчети, разработки и доклади, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 35.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги, а **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** неусвоената част от авансово предоставените средства. Когато прекратяването на Договора е по вина на **ИЗПЪЛНИТЕЛЯ**, той дължи и законната лихва върху частта от авансово предоставените средства, подлежащи на връщане, за периода от датата на прекратяване на Договора до тяхното връщане.

**VIII. ОБЩИ РАЗПОРЕДБИ**

**Чл. 36. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Чл. 37.** При изпълнението на Договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл.115 от ЗОП.

**Чл. 38. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала й известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ,** всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 39. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ**или на резултати от работата на **ИЗПЪЛНИТЕЛЯ,** без предварителното писмено съгласие на **ВЪЗЛОЖИТЕЛЯ,** което съгласие няма да бъде безпричинно отказано или забавено.

**Чл. 40. (1)** Страните се съгласяват, на основание чл.42, ал.1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че **ВЪЗЛОЖИТЕЛЯТ и/или ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 30 (*тридесет*) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**(4)ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Чл. 41.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна.Паричните вземания по Договора [и по договорите за подизпълнение в случай, че е приложимо] могат да бъдат прехвърляни или залагани съгласно приложимото право.

**Чл. 42.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 43. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 44.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 45. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 7 (*седем*) дни от вписването й в съответния регистър.

**Чл. 46. (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за **ИЗПЪЛНИТЕЛЯ** или негови представители или служители, са за сметка на **ИЗПЪЛНИТЕЛЯ.**

**Чл. 47.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 48.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Този Договор се състои от 14 страници и е изготвен и подписан в 2 (два) еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Приложения:

Към този Договор се прилагат и са неразделна част от него следните приложения:

Приложение № 1 – Техническо задание;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението.

Забележка: *Текстовете обозначени със \* са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.*

**ВЪЗЛОЖИТЕЛ: ИЗПЪЛНИТЕЛ:**

1. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. При сключване на договора вярното се попълва, а останалите се премахват. [↑](#footnote-ref-2)